
Ka letsatsi lengwe 
Mmutla o ne a tsamaya 
fa thoko ga noka. 



Kubu le ena o ne a le 
koo, a itsamaela fela 
ebile a ijela bojang jo 
botala bo bo monate. 

Kubu o ne a sa lemoge 
gore Mmutla o teng fao 
mme a gata leoto la 
gagwe ka phoso. 
Mmutla o ne a goa mme 
a simoloa go omanya 
Kubu, "Wena Kubu! Ga 
o bone gore o gata leoto 
la me?" 



Kubu o ne a kopa 
maitshwarelo mo go 
Mmutla, "Intshwarele 
tsala ya me. Ke ne ke sa 
go bone. Ka kopo tihe 
intshwarele!" 
Mmutla o ne a sa batle 
go reetsa mme a 
tswelela ka go omanya 
Kubu, O dirile se ka 
bomo! Ka letsatsi 
lengwe, o tlile go bona! 
O tlile go duela!" 




Jaanong mmutla a ya go batla Molelo mme a re, "Tsamaya o ye go fisa 

Kubu fa a tswa mo metsing a ya go fula bojang. O nkgatile leoto!" 
"Ga gona bothata, Mmutla tsala ya me. Ke tla dim se o se kopang," ga 

araba Molelo. 

Fa Kubu a ntse a fula 
bojang kgakajana le 
metsi, o ne a utlwa 
"shuuuu!" Molelo o ne a 
ntsha malakabe a gagwe 
mme a simolola go fisa 
moriri wa ga Kubu 
otlhe. 



Kubu o ne a tshimolola 
go lela mme a tabogela 
kwa metsing. Moriri wa 
gagwe otlhe o ne o 
fisitswe ke molelo. 
Kubu o ne a tswelela go 
lela, "Moriri wa ka o 
fisitswe ke molelo! O 
fisitse moriri wa ka 
otlhe! Moriri wa ka 
otlhe o ile! Moriri wa ka 
o montle! Moriri wa ka 
o montle!" 




Ke ka moo Kubu a sa tsamaeleng kgakala le metsi ka ntlha ya fa a tshaba 

gore o tla fisiwa ke molelo. 
Mmutla o ne a itumetse thata fa Kubu a fisitwe ke molelo, a goa a re, "Ke 

mo tshwere!" 

Goreng bokubu ba sena moriri 



Translated By: 
Versioned By: Lorato Trok 
Language: Setswana 




This work is licensed under a Creative Commons Attribution 
(CC-BY) Version 3.0 Unported Licence 
Disclaimer: You are free to download, copy, translate or adapt this 
story and use the illustrations as long as you attribute or credit the 
original author/s and illustrator/s. 

Text copyright SIL Mozambique, www.lidemo.net. 
The Red Zebra Project celebrates African storytelling 
in local languages. To find out more, visit 



http ://redzebraproj ect. com. 

